दौरा कर जोहड़ में थ्री पोंड सिस्टम के बताए फायदे
नीरसंस्थाके राष्ट्रीय अध्यक्ष धुम्मन किरमिच ने रविवार को गांव दयालपुर के जोहड़ का दौरा किया। उन्होंने कहा कि पूरा साल गंदा पानी जोहड़ में भरा होने के कारण पानी रिचार्ज नहीं हो पाता। प्राचीन समय में साल में एक बार जोहड़ पूरी तरह सूख जाते थे, जिसके बाद बारिश होने पर पानी रिचार्ज होता था। धुम्मन ने कहा कि जोहड़ की सतह पर गंदगी की परत बन जाती है, जिसकी वजह से पानी धरती में नहीं जा पाता। उन्होंने कहा कि ग्रामीणों को जोहड़ में थ्री पोंड सिस्टम अपनाना चाहिए। ताकि जोहड़ के पानी का खेती के लिए भी प्रयोग किया जा सके। इस दौरान महेश पारचा, बिशन, नरेश, रमेश, सरपंच राजेश कुमार, रामलाल सचदेवा, बलराम शर्मा, प्रीत सैनी, यशपाल बूरा, महेंद्र बूरा और सुरजीत मौजूद थे।
hne_Deva hin_Deva